Endamê Heyetê Haştîye yê Mîyanneteweyî antropog û sosyolog Felix Padel London de dadîya xo ra bîyo û hêverî Zanîngehê Oxfordî de tarîxê antîkî ser o wend. Dima zî Zanîngehê Delhîya Newîye de sosyolojî wend, doktoraya xo ya antropolojî zî Oxford de temam kerde. Padelî cewab da persanê ANFyî.
Felix Padelî bale ante nêzdîbîyayîşê hukmatê Hîndîstanî yê vera şaranê herêmîyan ser û pare kerd ke hukmatê Tirkîya û Hîndîstanî manenê pê.
Padelî ard ziwan ke nika Hîndîstan de neteweperwerîya hînduyî esta û vat: ''Tirkîya de zî îdeolojîya têmîyanîya sekulerîzm û îslamî esta. Polîs û sîstemê polîsan ê Tirkîya û Hîndîstanî zî manenê pê; îşkence û kiştişê bi îdîaya şerî.''
Felix Padelo ke vera tecrîdê Îmraliyî çend reyan veng da, derheqê meseleya kurdan de wina vat: ''Şarê Galî (Prensîya Gallerî) maneno kurdan, ê zî sey kurdan meseleya ziwanê dayîke ancenê. Goreyê mi kurdan têna seba xo nê seba pêro merdimîye modelêkê demokrasî yo alternatîf pêşkêş kerd. No çi hêz û enerjîya xo têkoşînê vera asîmîlasyonî ra gêno.''
Felixî da zanayene ke ey Rayberê Şarê Kurdî ser o meqaleyêke nuşte û vat: ''Kitabê ey zaf bala mi ancenê. Nuşteyê Ocalanî seba pêro dinya girîng ê. Girîngîya ekolojî kesayetê ey de ameye cadayene. Ocalanî marksîzm aver berd la babeta ekolojî de marksîzmî ra aver şîyo. Marksîzm zaf girîngîye nêdaye ekolojî yan zî ma vajê qabîleyan ser.''
